<div align="justify">
<b>Туристически комплекс “Ашиклар ЕКО” се намира в подножието на връх  “Ком”, на 3 км от центъра на гр. Берковица – в местността “Ашиклар”;  на 25 км от гр. Монтана и 85 км от гр. София, посока  София-Петрохан-Берковица, на 600 метра надморска височина.</b>
    <p>  Комплекса е изграден на площ от 65 дка земя – поляни и гори с непрекъснато течащ планински ручей, с 20 дка заградена площ. 
<br>Растителността е предимно бор, липа, бреза, бук,  както  и  овощни дръвчета  – ябълка, череша, круша, дрян и кестенова гора. В близост има диворастящи гъби, малини, капини, билки, трънки, шипки, ягоди и други.
      <br>До комплекса се пътува по асфалтов път със собствен транспорт.  За желаещи туристи може и пешком по изградената Екопътека от гр. Берковица.<br>
      Хотелската част разполага с 26 легла в 12 стаи със самостоятелен санитарен възел – WC и баня, с телевизор – обзавеждането е хотелски тип; отоплява се с локално парно.
<br>Две от стаите са с по три легла, три от стаите са със спална, а при 6 от стаите има възможност да се добави едно допълнително легло.<br>
       Конферентна зала с капацитет 40 човека, с кафе бар и телевизор; подходяща за семинари, заседания, конференции, зелено или бяло училище. <br>
       Едно фамилно бунгало с дневна, спалня, санитарен възел, телевизор, хладилник,
отопление – печка на дърва, с възможност за четири човека, с барбекю.<br>
       Ресторант – с капацитет 50 места, предлагаме традиционна българска кухня.<br>
      За  децата  - спортна площадка – за мини футбол, волейбол; люлки и пързалка.<br>
      Охраняем паркинг с денонощна охрана.  Условия за велотуризъм.  Сцена за концертни изяви.   Високо скоростен безжичен интернет.<br>
      През зимата  -  голям и малък ски-влек, с нощно осветление; Ски гардероб за всички възрасти /ски, щеки и обувки/; Пързалка за шейни.
</div>