<div align=justify>Красотата сама ви отвежда до малкото китно селце Ягодина (на 1100 м. надморска височина) недалеч от българо-гръцката граница и на около 30 км от гр. Девин. Най-красивата част от маршрута Девин - с. Ягодина това е Буйновското ждрело - фантастично творение образувано от Буйновската река, която е и основен прилив на р. Въча. Мощта, величието и красотата на родопската планина в тази част неможе да се описва с думи - трябва непременно да се види. Именно сгушено в диплите на планината непосредствено под връх свети Илия на север и на юг от връх Дурлата - родопски масив преминаващ и в гръцко е селото Ягодина - съхранило китни бели къщички с тучни ливади богати на билки, както и на сърдечни и гостоприемни ягодинци трудолюбиви и кротки българи съхранили родопския диалект и традиции. Най-забележителният обект от географските изненади това е бисерът на пещерния туризъм - Ягодинската пещера. Над нея е друг интересен обект - пещерно жилище от късния енеолит - едно от малките доказателства за първобитния човек оставил видими следи за битието и съществуването си. В околностите на село Ягодина по екопътеки и шосе могат да се видят пещерите "Дяволското гърло" и "Харамийската пещера" а също и Триградското ждрело, красивият "Дяволски мост" и водопада "Пръскалото". Това е истинското богатство на селото. За страстните рибари в близост има много реки и язовирите "Батак" (на 18 км. и "Въча" (на 12 км.), в които можете да уловите американска пъстърва, сомчета, шарани и др. В района има над 35 интересни места, които трябва да се посетят и усетят - само така може да откриете магията, за която много туристи и наши и чужди твърдят живее тук. Местните жители се славят с гостоприемство специфично за родопчани.В селото има един хотел и около 150 квартири.Приятната и спокойна обстановка предразполага към пълноценна и здравословна почивка. </div>
