<p>Хотелът е разположен в непосредствена близост до река Дунав. Срещу него се намира Международното пътническо пристанище „Речна гара”, археологическия комплекс "Сексагинта приста", къщата на Елиас Канети. Хотелът отстои на 500 м от административния и търговски център на гр.Русе, и на 1500 м от жп. и автогарата.

<p>Хотелът предлага общо 24 стаи и 6 апартамента. Стаите с две легла са 19, а с 1 легло - 5. Всички апартаменти са с вана. Гостите на хотела могат да избират между два малки апартамента с две легла, един среден със спалня и хол и един мансарден апартамент, също със спалня. VIP апартаментите са също два, като единият е с тераса с изглед към Дунав, а другия със зимна градина към спалнята. 
<p>Апартаментите на <b>АНА ПАЛАС</b> са уникално съчетание от стария Русе и новия свят. Обзаведени с мебели, характерни за русенските къщи от края на ХІХ век, с реставрирани автентични сто и двадесет годишни гардероби и кахлени печки. Всички стаи и апартаменти са с централна климатизация, оборудвани с телевизор, кабелна телевизия, интернет, топъл и студен мини бар. Допълнителните услуги за гостите на хотела са: сейф, химическо чистене, пране и гладене, рум сървис, факс, копирни услуги и охраняем паркинг.
<p>Ресторантът на хотел <b>АНА ПАЛАС</b> ще ви очарова с класната си атмосфера и обслужване. Разполага с четири зали с 80 места и предлага традиционна българска и европейска кухня. Таваните във всяка зала са изрисувани с красиви стенописи, а в един от салоните има типични за русенските къщи от ХІХ и началото на ХХ век алафранги. Автентичната атмосфера и кулинарното майсторство допълват истинското удоволствие от престоя в <b>АНА ПАЛАС</b>. Ресторантът е подходящ за служебни обеди, вечери, фирмени тържества, приеми, коктейли и семейни тържества. Лоби барът предлага 50 места и е идеалното място за любителите на топли и студени коктейли.
<p>Лятната градина е със 70 места. Атмосферата й се допълва от архитектурния ансамбъл на съседните сгради, всички паметници на културата. 
