<div align=justify>Хотелът разполага със сертификат за еко-хотел с регистрационен номер 006603 от 21.12.2006 г.  <br>
  
Комплекс "Галерия" е разположен в центъра на с. Арбанаси. <p>

Хотелът разполага с осем луксозни стаи, всички със самостоятелен санитарен възел с вана и сешоар, минибар, телевизор с кабелна, климатик, рум-сервиз, постоянен кабелен интернет достъп и пост терминал.  <br>

Предлага на своите гости ресторант с 40 места и камина, лятна градина с барбекю. 
 <br>
Арбанаси се намира на 3 км. североизточно от гр. Велико Търново. Изградено на високото Арбанашко плато, Арбанаси открай време е известно с чистия си въздух и здравословен климат. Не случайно с Царски указ № 711 от 07.10.1921 г. Арбанаси е обявено за курорт.  <p>

Арбанаси е старинно селище, съхранило множество паметници на националната ни култура. Масивните каменни къщи с богата декоративна украса с геометрични и растителни орнаменти са единствените по рода си у нас. 
 <br>
Природната даденост на Арбанаси, заедно с чистия въздух и здравословен климат, с паметниците на културата, съхранени в своя първообраз и до днес, представляват оправдан интерес, както за наши, така и за чуждестранни гости и туристи.  </div>
