  

"Хаджигергевата къща" се намира в махалата "Горни край", в село Жеравна. До къщата се стига по тесни калдъръмени улички. До входната врата има широко място, на което могат удобно да паркират няколко автомобила. <br>
Къщата се отоплява с локално парно, разполага с индивидуална хидрофорна инсталация, която гарантира непрекъснато подаване на питейна вода. <p>

Къщата е на повече от 250 години. Строена е от богатия занаятчия и просветен деец хаджи Герги. Къщата е реставрирана, като интериорът е запазен почти в оригиналния си вид. Запазени са всички ръчно изработени дърворезби и елементи. Обзавеждането също се доближава максимално до онова отпреди 250 години. <p>

Къщата има 6 стаи. Максималният капацитет е 15 човека. <br>

Встрани от къщата има самостоятелна постройка, в която се помещават кухнята и трапезарията, оборудвани по всички съвременни изисквания. Предлагаме вкусни специалитети от националната и световната кухня. <p>

Предлагаме възможности за развлечения и различни атракционни програми: пикници, еко-пътеки, екскурзии до исторически и природни забележителности, посещение на пещери, риболов, конеезда и други. Можем да направим почивката ви наистина приятна и незабравима. <p>

В непосредствена близост до къщата е къща за гости "Къщата с лозницата". Двете къщи оформят мини-комплекс, който е много подходящ за големи групи и компании. Двете къщи имат общ персонал и обща рецепция. <p>
