Фирма "Божилови" започва дейността си през август 1985г. Разбира се, по това време преди промените в Източна Европа не можеше да се регистрира фирма, но беше вече разрешено да се развива частна дейност. 
<p>Градински център "Божилови" на ул."Преки път" №9 в София е първият в България и със своя пример той помогна по-късно да се открият и други както в София, така и в България. 
От Унгария и Холандия внесохме много нови растителни видове и днес немалка част от асортимента, който се предлага, е започнал пътя си при нас. 
Изградихме и собствен разсадник в с.Осетеново, на пет километра от гр.Калофер, откъдето зареждаме градинския център с растения и изпълняваме поръчки за доставки. 
<p>
Фирма "Божилови" се занимава още с проектиране и изпълнение на обекти за озеленяване. Дългият ни опит, нашата квалификация, коректност и екипите, с които разполагаме, могат да Ви накарат да вземете решение и да ни се доверите като се обърнете към нас за всичко, което се отнася до вашия двор, градина, тераса и т. н - проектиране, изпълнение, поддръжка. 
