<font size="2">Двузвездната къща за гости &quot;Маришница&quot; се намира в махала 
Маришница на град Априлци, в подножието на връх Марагидик, в непосредствена 
близост до река Маришница. </font>
<p><font size="2">Пътят от Априлци до отбивката за Маришница и широк и отлично 
асфалтиран, от отбивката до къщата има 3 км. по сравнително добре поддържан път 
- проходимо е и с обикновен автомобил, а през зимата се почиства редовно от 
натрупания сняг. Стопаните ни казаха, че през зимата се чува как падат 
снежинките - толкова е тихо, и наистина им вярваме, защото през лятото също цари 
невероятно спокойствие и тишина.<br>
<br>
Реката, която тече досами къщата, не е кой знае колко пълноводна, но е отлично 
място за плаж и навява невероятно спокойствие. Самата къща е на два ката - 
горният е за гостите. Това са четири светли стаи с по две широки легла персон и 
половина, скрин или гардероб за багаж. Спалното бельо се сменя на всеки 3 дни. 
Към всеки две стаи има баня-тоалетна със собствен бойлер. Къщата е подходяща и 
за семейства с малки деца, тъй като има възможност за ползване на пералня. За 
разлика от много други места в планината, тук имате къде да си изсушите дрехите 
на огромния простор в двора.<br>
<br>
За хранене през лятото има две летни кухни - в двата края на голям цветен двор. 
И двете са оборудвани за съхраняване и приготвяне на храна и осигуряват 
спокойствие при хранене и купони на две различни компании. Към едната лятна 
кухня има и телевизор. <br>
<br>
Сем. Къркъмови предлагат отлична кухня с вкусни ястия, домашни яйца и мляко, 
градински домати, домашна кокошка, пъстърва на керемида, през пролетта с 
предварителна заявка могат да ви изпекат и цяло агънце в пещта на двора. 
Закуските на кака Данка са невероятно вкусни бухти, точена баница с истинско 
сирене и още каквото си пожелаете. Ако пък искате сами да си готвите - срещу 3 
лв. на ден можете да ползвате цялото домакинско съвременно оборудване на къщата.
<br>
<br>
За децата има вързани три люлки и хамак, за татковците има място за колите в 
двора.<br>
<br>
За туристите има няколко интересни маршрута с различна трудност и 
продължителност. Бати Илия е извор на разкази за исторически събития, свързани с 
местността. </font></p>
