Комплексът е изграден през 2004 год. от утвърдената строителна компания "Миг Инженеринг". Намира се на центъра на Равногор и разполага с 24 двойни стаи и 3 апартамента, всички оборудвани с хладилник, телевизор, баня с вана и парно отопление. Ресторантът към хотела разполага със 70 места и предлага изключително уютна обстановка с двете си оригинално изградени камини и ястия от традиционната българска кухня. Цената за еднодневен престой е 30 лв. за единична стая, 40 лв. за двойна стая и 70 лв. за апартамент. Гостите на хотела могат да посетят защитената местност Атолука, върховете Св. Илия и Св. Елена, на които има изградени параклиси и най-високият – Св. Неделя. 
