Разположена на брега на р.Арда семейна къща за гости Бабачеви предлага: над 20 вида родопски специалитети и делиактеси от дивеч, екскурзии и пикници сред природа, посещения на неблагоустроени пещери с водач, излети до извора на р.Арда, Лютенските водопади и Узунов камък. Къщата разполага с 4 двуместни и една триместна стая и възможност да приюти повече гости като ги размести в съседни домове. Има красиво оформена механа и тераса с огнище за чеверме. Практически всички продукти са лично производство и са екологично чисти.  <p>

Домакините предлагат типичното родопско гостоприемство и организират свързването с планински водачи за осъществяване на туристически преходи, посещения на събития в околните села (концерти, надпявания), посещение на прочутите Агушеви конаци (при възможност), влизане във водната пещера „Голубовица”, поддържана от туристическото дружество в с. Смилян, разглеждане на благоустроената пещера „Ухловица”, полагане на цветя на гроба на магарето на Настрадин Ходжа и много други.
