<b>

Парк-хотел " БОРОВЕЦ"</b>

<p>Сгушен под върха на живописен хълм, разположен непосредствено до гр. Ямбол, сред многогодишна борова гора, парк-хотел "БОРОВЕЦ" предлага на своите гости рядко срещаното съчетание между панорамен изглед над града, въздух с прекрасен аромат и близост до административния център .

<p>Тишина, спокойствие и песента на птиците допринасят за Вашата почивка и приятно прекарване в хотела. За гостите по работа са осигурени всички комуникации - достъп до Интернет и факс в бизнес център на хотела, както и бизнес зала за организиране на работни срещи. Хотел "БОРОВЕЦ" разполага с парно отопление. Всички апартаменти и стаи са климатизирани, разполагат с телефон, радиокасетофон, хладилник и кабелна телевизия, която предлага български и сателитни програми на различни езици, а също и веранда с прекрасен панорамен изглед към гората и града.

<p>Денонощна рецепция се грижи за Вас и предлага по всяко време напитки, цигари и всичко необходимо за Вашето приятно прекарване тук. Рецепцията предлага и огнеупорна каса, където при желание бихте могли да приберете Вашите ценности на сигурно място в индивидуална касета. А сутринта Ви очаква вкусна закуска, включена в цената на нощувката.

<p><b>Парк-хотел "БОРОВЕЦ" </b>е единствен в региона с категория 3 звезди.Предлага силно конкурентни, а в много случаи и по-ниски цени, при по-високо качество, което се дължи на отличен управленски опит, достатъчни инвестиции и не на последно място на природата.

	
