ТУРИСТИЧЕСКИ КОМПЛЕКС БУНТОВНА - с. Кръстевич
<br>
Туристически комплекс „Бунтовна” се намира на 1200м надморска височина в местността Конска поляна на Същинската Средна гора.
Комплексът се състои от четири хижи, от които в момента функционират две. 
<br>
Хижите „Партизанска” и „Воеводска” са построени в изключително красива и живописна местност във вековната букова гора. От южната страна се открива прекрасна панорамна гледка на цялата Тракийска низина до склоновете на Родопа планина. 
Хижа „Партизанска” представлява масивна двуетажна сграда, с капацитет 80 места, разпределени в стаи с по 2, 3 и 4 легла, с етажни санитарни възли с, както и столова с 80 места. Хижата е водоснабдена и електрифицирана, а отоплението е с печки на твърдо гориво.
<br>
Хижа „Воеводска” е построена през 1977г. с изключителна архитектура във възрожденски стил. Разполага с 50 легла в стаи с по 2, 3 и 4 легла.
<br>
Санитарните възли и баните са на етажите. В хижата има зала с капацитет за 100 човека, също и оборудвана кухня. Залата е уютна, с камина,подходяща за семинари, чествания, и други мероприятия. Към хижата иам и бюфет, в който се предлагат топли напитки и закуски. 
<br>
Хижа „Партизанска” и хижа „Воеводска” работят целогодишно.
Изходен пункт до Туристически комплекс „Бунтовна” е с. Кръстевич, което отстои на 12 км автомобилен балкански път. От селото по маркирана пътека за три часа се излиза в южния край на „Конска поляна”, където са разположени двете хижи. От комплекса водят много туристически пътеки:
<br>
-	до град Стрелча през връх Влък по маркирана пътека – пет часа. <br>
-	До град Копривщица през местността Пересатица и х. Барикади – пет часа <br>

-	До село Старосел и Тракийскии култов храм през туристически комплекс „Бяло Камене” –  четири часа. <br>

<p>
Съседни обекти:  <br>
Връх Влък – 0,40ч <br>
Хижа Барикади – 2,30ч <br>
Хижа Богдан – 3,30ч <br>
Хижа Чивира – 4,00ч <br>
<p>
Туристически комплекс „Бунтовна”  се стопанисва от ТД „Бунтовна”, с. Кръстевич.
<p>
Телефон: 048981785;  0889713672 

