<p>За тези, които искат да се откъснат от суматохата и напрежението на големия град, <b>хижа “Добра вода”</b> и околностите ú предлагат чудесни възможности за почивка сред приказната природа на Западните Родопи, Баташката планина и рида Каркария.
<p>Хижата е водоснабдена и електрифицирана, с централно отопление. Разполага с туристическа кухня, столова с камина и бюфет, открита градина с голям навес с барплот, тройно барбекю и подвижни скари на дървени въглища. Районът е благоустроен, има детска площадка, спортна площадка, голяма поляна подходяща за пикник и лагерен огън и паркинг. Пред хижата се намира чешма с „добра вода” - на която хижата дължи името си. Тази „добра вода” е използвана от древните траки за магически ритуали в намиращото се тук оброчище, както и за чудодейни цели от монасите на построения върху оброчището Дебръщенски манастир „Св. Св. Флор и Лавър”.
<p>Хижата отвътре представлява масивна триетажна сграда с капацитет 76 места в три апартамента и стаи с етажни санитарни възли и бани.
<p>Местата са разположени както следва: 1 апартамент – от две стаи: една с четири легла и една – с осем , 2 апартамента – с по четири легла , 1 стая – с две легла , 1 стая – с три легла , 4 стаи – с по четири легла , 2 стаи – с по пет легла , 3 стаи – с по шест легла , стая – със седем легла.
