<b>Пристанът е място за пътуване – направето го от любопитство.
<br>Място за завръщане – направето го с обич и незабравими спомени...</b>
<p>На 380 метра надморска височина, това романтично кътче, като че ли изпаднало от каруцата на Господа, за да привлича и радва нас простосмъртните. Само на 9 км. от град Елена, на 32 км. от Велико Търново, на 270км. от София, на 230км. от Варна, попадаш в кътче от рая, където ръката на прородата – художник е щедра и веща.
<p><b>.. и най-дългият път започва от една малка крачка.</b>
<p>Направете едно пътуване от любопитство и ще бъдете възнаградени с невероятния досег с майката природа. Попадайки в хотелски комплекс „Пристан в планината” ще имате желание да благодарите на прородата, че ви е допуснала толкова близо до себе си. Комплексът се намира в с. Шилковци, община Елена в полите на Средна Стара планина, с невероятния си чар и зеленина са приютили бистрите води на яз. Йовковци. На брега му се намира „Пристан в планината” – съчетал богатство на суша и вода, багри, аромат и птича песен. В този регион може да се практикува селски, еко и вело туризъм. Не случайно в с. Шилковци се намира (недействаща за съжаление) църква с уникални стенописи, които се съхраняват в град Елена. Но нашите деди с много усет са избирали мястото за храмовете си. Мистичната тишина и природни дадености са естествен релакс от забързаното ни ежедневие.