<b>Новотел Пловдив</b> е разположен на северния бряг на река Марица, в близост до Международния панаир, център на града и Стария град. Добавена стойност придава спокойният и приветлив квартал с естетични и модерни бизнес сгради, допринасящи за облагородяване на заобикалящата градска среда.
 <p>Хотелът предлага триста и тридесет стаи и апартаменти с впечатляващ изглед, оборудвани според съвременните стандарти за удобство, стил и елегантност. 
<p>На първия етаж е разположено просторно фоайе, в което се помещават ресторанти, кафе-салони, конферентни зали, спортни съоръжения и магазини, предлагащи стоки на известни със своята елегантност и добър вкус търговски марки. Двата паркинга на хотела осигуряват над двеста и петдесет паркоместа.
<p>В продължение на пасажа, минаващ по цялата дължина на сградата, са разположени два ресторанта “а la carte”, бална зала, виенски салон, кафетерии и лоби бар. Висококвалифицирани майстори кулинари предлагат интернационална и европейска кухня, съчетана с изискани вина от отбрани селекции на национални и чуждестранни изби.
<p>Хотелът разполага с множество зали за срещи и семинари, оборудвани с висококачествена техника и модулни преградни стени, позволяващи разнообразни интериорни конфигурации, съобразени с нуждите на клиентите.
<p> Конферентните зали предлагат около хиляда и двеста места – уникална услуга, определяща <b>Новотел Пловдив</b> като най-големия в страната комплекс от конгресен център и хотел, намиращи се в една и съща сграда.
