"СТИДОВО"  е малък семеен хотел с няколко уютни стаи в битов възрожденски
стил, приятен двор и мераклийски ресторант с градина. Всяка стая разполага със
собствена баня с WC, кабелна телевизия и кът
за почивка. Гаранция за
приятни дни и нощи през зимата е мощното локално отопление.    <p>





 Предимствата на хотелчето са близостта му до пътя Сливен -
Котел, чудесната гледка към Балкана и дискретността на персонала. Разположението на
комплекса дава възможност за релаксиращи
туристически преходи по близките планински възвишения. През Градец минава река Луда
Камчия. Нейните малки и големи вирове са идеални
както за риболов, така и за плаж.   <p>



 Комплексът отвори врати през пролетта на 2007 година.
Собствениците Иван и Анелия са младо предприемчиво семейство,
което целогодишно
приема своите гости.   <p>





  
 
 Селото     <br>







 Градец се намира в Източна Стара планина,
по поречието
на река Луда Камчия. Околните възвишения на Балкана са наречени от местните
хора Стидово, на чието име е кръстено и хотелчето. Градешката архитектура е в
уникалния възрожденски стил -
стари дървени къщи и уютни калдъръмени улички.
Близките населени места до Градец са гаранция за перфектна
културно- историческа почивка - това са възрожденските перли Медвен, Жеравна,
Катунище, Котел, Ичера. <br>
Градец е идеалното място да запознаете своите градски деца
със селската реалност - местните хора с радост ще ви покажат как се доят кози,
къде кокошките снасят своите яйца, как се прави сирене... Ще ви обяснят и защо
доматите стават толкова големи и вкусни. А покрай обясненията за салати и мезета,
татковците могат да опитат истинската
градешка ракия.

   

