АЛЕКСИЕВАТА КЪЩА е малък семеен хотел, който се намира в село Гургулят - между Сливница и Брезник. Разположена е в тиха и спокойна местност с много зеленина, карстов релеф и минерални извори. Хотелът разполага с 22 легла, като предлага двойни стаи със спални и единични легла. Седем от стаите разполагат със собствен санитарен възел, а две от тях са с общ - съответно подходящи за семейство. Стаите са с локално отопление и телевизор. 
На разположение на гостите са: детски кът с люлки, надуваем плувен басейн, уютен двор с много цветя, открит и закрит ресторант, механа. В ресторанта се сервира традиционна българска кухня. Тук е мястото, където можете да опитате точена баница, печен заек, царевични палачинки, биволско мляко. В двора има барбекю, на което може да приготвите печено агне или прасенце. За Вашето спокойствие и уют се грижи опитен персонал, който е готов да изпълни всяка Ваша кулинарна фантазия. <p>

Село ГУРГУЛЯТ е част от Българската история. По тази местност са останали следи от Древнотракийската, Римската и Средновековната Българска епоха. На 1км от хотела се извисява Пеключки камък. Там е съществувало селище от дълбока Древност. Тук се намират и останки от крепостна стена, която е била дълга 120 метра и се свързва с времето на Освободителното въстание на Асен и Петър. В село Гургулят има построен Паметник на безсмъртието в памет на загиналите през 1885 г. българи в Сръбско-Българската война. 
