<p>Хотелски комплекс "ЕЛИТ" се намира в сърцето на Родопа планина, на границата между Източни и Западни Родопи. Близо до областните центрове Смолян и Кърджали и на 300 километра от София.<br>
Основан през 2007 г. тук вече посрещаме гости, които желаят да се отдадат на почивка и релаксация, далеч от напрежението и шума на големия град.<p>
Комплексът разполага с 14 стаи за нощувка, една конферентна зала, магазин, бар с лятна градина и детски кът с басейн.
Леглата са разпределени в стаи с две и три легла, спални и един апартамент. Стаите разполагат с тераси, мини бар, телевизор, кабелна, Интернет и климатик.
<br>Апартамента се състои от спалня кралски тип, хол и баня с хидромасажна душ кабина.<br>
Залата за конференции разполага с 30 места и е удобна за провеждане на семинари, обучения и конференции.
<p>Барът, който се намира на последния етаж ви предоставя красива гледка, наслаждавайки се на която може да закусите с предлаганите от нас местни закуски. Може да опитате екологично чисто прясно мляко, балкански чай от няколко билки, подправен с истински мед. Тук ще опитате родопски катми, бухти, пържени филиики и др.<p>
Вечерите тук са незабравими. Родопска песен се носи навсякаде, заедно с пищния звук на родопската каба гайда. Наслаждавайки се на всичко това, вие ще имате възможност да се докоснете и да опитате местната родопска кухня. Тук ще ви предложим ястия направени изцяло от екологично чисти родопски продукти - пататник, пресеник, качамак, кашник, родопски сачове и др.<p>
Заповядайте и се насладете на истинските неща от живота.