Комплекс ханче "Боаза" е разположено в едноименната местност, на 7 километра от град Елена, по посока на главния път за Велико Търново. Всеки, посетил това малко уютно кътче в Еленския балкан, остава възхитен от чистия въздух, природа и река. Важна част от комплекс-ханче "Боаза" е запазената стара част, тоест старото "Еленско ханче" с неговата 150 години история, автентичен вид и съхранен дух на предците ни от Еленския край. <p>

Хотелът разполага с 12 стаи с три легла, 32 стаи с по две легла, 9 апартамента и 2 мезонета. Всички са със собствен санитарен възел, телевизор, телефон и минибар. <p>

На гостите си комплексът предлага фитнес,сауна, басейн с джакузи, воден бар, детски кът, паркова част,безплатен охраняем паркинг. <p>

Важна част от комплекс "Боаза" е неговият ресторант, олицетворяващ трдиционния еленски бит и култура. Той разполага с 290 места и лятна градина с 400 места, която се намира в близост до басейна. <p>

Ресторантът предлага характерните за този край Еленска сливова ракия, бут по еленски на жар, боб в гърне със свински джолан, филе "Елена". Типичният колорит се допълва от носещото се ухание от чевермето и барбекюто. Тук всеки кулинарен каприз може да бъде задоволен,а обслужването е отлично. За доброто настроение на гостите свири оркестър. Умелото разположение на постройките, в съчетание с приятния климат,осигуряват на гостите спокойствие и уют, а атракциите на комплекса са предпоставка за отлично прекарана вечер или почивка. Старинното и съвременното са съчетани така, че всеки посетил го се чувства добре и винаги се връща отново!

