Трухчевата къща се намира в една от онези романтични, запазили възрожденския си облик махалички в Еленския Балкан, на 6 км от гр. Елена, в с. Вълчовци. Тук любителят на автентични усещания, на селския и екологичен туризъм, преоткрива прекрасната природа, наситения с билкови аромати въздух, невероятната тишина и спокойствие. Семейство Трухчеви ше Ви посрещнат гостоприемно и ще направят всичко възможно да усетите магията на това избрано от Бога място, да забравите умората на делника и тежестта на проблемите. Тук ще получите не просто легло и кулинарни изненади, но и едно истинско преживяване, като се докоснете до интересен бит и обичаи. Вие можете да избирате и участвате в богатите идеи на домакините - лов, риболов, конна езда, пикници на открито, гъбарство.