<div align="justify"><p>ET P-90 e основана през 1990г. Започва работа основно с продуктите на Фаянс АД - Каспичан и дълго време (до 1994г.) е единствен доставчик на пазара в София на продуктите на този завод. 

<p>От 1993г. построява и открива магазин, склад и офис на бул. "Сливница" No:269 в София. И до сега там е съсредоточена основната дейност на фирмата. От 1993г. Р-90 започва активно да работи с "Хан Аспарух" - Исперих, "Подова керамика" - Монтана и "Изида" - Елин Пелин. Става основен дистрибутор на тези заводи за София. Реализирани са огромни обеми от продукция за следващите 2-3 години. 

<p>От 1997г. фирмата се ориентира към внос на плочки и санитарна керамика от Румъния, за да се попълни дефицита на някои продукти. 

<p>От 1998г. започва активен внос от Испания ("Алаплана", "Реал Керамика", "Памеса"), Италия ("Полис"), Словакия ("Керко") на плочки за стена, под, гранитогреси от всички размери и разновидности. Обогатява се гамата и на българските заводи, като се допълват продуктите на "Видима идеал" и "Хан Омуртаг" - Шумен.

<p>През всичките тези години основното правило, което е ръководело фирмата е - "Клиента трябва да получи стоката ВЕДНАГА!", т.е. наличните стоки са винаги налични. Ние разполагаме с всички стоки, предмет на нашата дейност, на склад в момента. Това ни прави най-търсени на пазара и ни осигурява предимство пред другите.

<p>Много са строителните фирми с които работим активно и те се ползват от нашия опит и стоки. Не ги изброяваме, защото няма да ни стигне мястото в тази страница, но те могат и сами да кажат своите впечатления от съвместната ни работа. 

<p>Дистрибутираме стоки и за други фирми и чрез коопериране с тяхна помощ повишаваме своята гъвкавост в сложната пазарна обстановка и успяваме да задоволим изискванията на многобройните ни клиенти. 
</div align="justify">