В продължение на повече от 50 години Carboline съчетава напреднали технологии в разработката на нови материали, основани на високото ниво на технически знания, с обезпечаване на проектна поддръжка при прилагането на продуктите, като по този начин удовлетворява и най-претенциозните изисквания поставяни пред защитните покрития. Широката гама от продукти на Carboline се простира от вътрешните и външните индустриални антикорозионни покрития до архитектурните и огнезащитни системи. Подходящи за защита, както на бетон, така и на метални повърхности, продуктите намират приложение практически във всички промишлени сфери – добива и преработката на нефт и газ, химическата, металургическата, хартиено-целулозната, хранително-вкусовата, корабостроенето, железопътния и автомобилния транспорт, а също така при съхранението, транспортирането и пречистването на отпадни води, при строителството на мостове и автомагистрали, електроцентрали, атомни електроцентрали, гражданското строителство, в производството на машини и оборудване.