<p class="text" align="left">Семеен хотел "Полъх от миналото" се намира в 
архитектурния резерват Жеравна. Сградата е типичен представител на 
възрожденската жеравненска дървена къща от камчийски тип.</p>
<p class="text" align="left">Къщата е двуетажна, с широка веранда на втория 
етаж, построена изцяло от камък и дърво. Не се знае точно кога е строена, но със 
сигурност е на над 200 години, вероятно доста повече...</p>
<p class="text" align="left">В края на миналия век къщата е реставрирана, като 
са запазени разпределението и голяма част от оригиналните дървени детайли. </p>
<p class="text" align="left">В миналото тук се е помещавал <strong>Бончовия хан</strong>. 
Тук са нощували търговци, джелепи и овчари, преминаващи през Жеравна или дошли 
да правят алъш-вериш с местните занаятчии и скотовъдци.</p>
