Хотел Анаксимандър съчетава удобството и лукса на хотел и уюта и спокойствието на традиционна созополска къща. Намира се във Ваканционно селище Анаксимандър, пресъздаващо атмосферата на стара созополска улица. Магията на това място се засилва от непосредствения допир с морето, обхващащо от двете страни нос Голям борун, върху който през 2006 година е построен хотелът. Уникални магмени скали, върху които се разбиват вълните; плажовете; острови Св. Петър и Св. Иван и други радващи окото гледки са ежедневен пейзаж от прозорците на хотела. <p>


Близостта до центъра на града и двата плажа, тишината и уникалното излъчване, зашеметяващите гледки към Черно море и старинния Созопол, любезното обслужване са сред предимствата на хотела. Тук морският бриз създава усещане за свежест дори и през най-горещите летни дни.
Ако се нуждаете от релаксираща почивка на брега на морето, то сте попаднали на правилното място. Хотелът приема гости от месец март до месец септември включително. <p>

Хотелът предлага на своите гости различни допълнителни услуги: масаж, стилист. За Вашата безопасност са монтирани пожаро-известителна и сигнално- охранителна инсталации в общите части и около хотела и видео-наблюдателна система. Приемат се разплащания в брой и по банков път. <p>


През 2007 година отвори врати ресторант с интериор на старинен кораб под звездно небе. Попадайки в него, ще се насладите на богато меню от местната и световна кухня и изискани питиета.

Ние Ви предлагаме комфорт и безупречно обслужване на достъпни цени, така че престоят Ви да бъде пълноценен и неповторим!
