<p><b>Триетажната вила за почивка “Захариев” се намира в края на село Малки чифлик, на около 1 км от първокласен път София – Варна, и само на 5 км от центъра на град Велико Търново</b>. Разположена на южен склон, потънала сред зеленина, вилата предлага на своите гости домашен уют, комфорт и спокойствие. Вилата е изключително подходяща за компании, семейни почивки, ваканции, командировки – близо до природата, далеч от суматохата и напрежението на големия град.
<p>В района около вилата има много манастири, църкви, екопътека. В радиус от 4-5 км се намират историческия хълм “Царевец”, архитектурния резерват село Арбанаси и конна база, Петропаловския манастир, невероятно красивата местност “Ксилифор”. Последната е свързана и с еко-пътека (дължина до 3 км) минаваща на 30 м от вилата.