Къща за гости "Славянска душа" се намира в сърцето на стария Търновград - на Самоводската чаршия. Това е мястото, където най-силно се усеща възрожденския дух и история на Велико Търново.
  <p>
Любителите на културния туризъм могат да посетят хълма "Царевец", който се намира на 300 метра от къщата
за гости и да се насладят на единствения по рода си спектакъл "звук и 
 светлина", който ще им осигури един незабравим спомен и ще ги върне назад в историята. <br>
Вниманието привличат и многобройните дюкяни и  занаятчийски работилници, музеи и църкви, които се намират  в архитектурния комплекс "Самоводска чаршия". На 20 метра от къщата за гости  "Славянска душа"  се намира църквата "Св. Никола", построена през 1836 год. 
от известния български майстор Колю Фитчето, а на 10 метра - музеят на писателя Емилиян Станев. <br> На "Самоводска чаршия" можете да откриете типичните възрожденски механи, кафенета, сладкарници, а само на 10 минути път е и центърът на Велико Търново, където
всеки може да намери идеалния начин за своето забавление. 
<p>
Къща за гости "Славянска душа" се намира в тясна и тиха уличка, където можете да се скриете от шума на гомения град. <p>
Предлага 4 двойни стаи и 2 тройни стаи, всяка от които със собствен санитарен възел, сешоар, кабелна телевизия, интернет.<br>
Две от стаите са с тераси с южно изложение. Цената на легло е 15 лв. <br>
Къщата разполага и с уютна механа, където можете да се насладите на вкусна храна и марково питие. За гостите отседнали в къщата има специални отстъпки. В непосредствена близост до "Славянска душа" има удобен паркинг за вашата кола.
Ако имате нужда от тишина, спокойствие или пък искате да научите нещо повече за българската история като посетите забележителностите на старата столица, то къщата за гости е винаги отворена за Вас.<p>
Контакти: Велико Търново, 5000 архитектурен комплекс "Самоводска чаршия" ул. "Никола Златарски" 21
<p>
Тел. 062 / 62 51 82 <br>
Мобилен: 0889 / 74 44 10, 0899/160 269 <br>
Имейл: zdrpetrova@abv.bg 