<p>Двузвездната „Дамова къща” се намира в планинския град Брацигово, разположен сред вековните гори на Родопите. Градът има богато историческо минало. Къщата е една от историческите забележителности–паметник от Късното възраждане и дом на богат чорбаджийски род. Тук ще се докоснете до духа на Възрожденската епоха, ще почувствате традиционния и автентичен български бит. Персоналът ще ви посрещне топло и гостоприемно. 

<p>В „Дамовата къща" можете да опитате домашна кухня, приготвена от натурални продукти. Тук ще ви организират битова вечеря с фолклорна програма и родопски специалитети. Ритуалите “Родопска седянка” и “Родопска вечеря” ще ви накарат да се почувствате съпричастни към традициите на Дамовото семейство. Тук любезно ще ви предложат:

<p><br>* Битова камина
<br>* Барбекю
<br>* Гергьовска пещ
<br>* Лятна градина с бар – 50 места
<br>* Автентична механа

<b>Сезонност</b>  - целогодишна
 
<p><b>Настаняване </b>
"Дамовата къща" разполага с 5 двойни стаи и два апартамента, предлагащи домашен уют и приятен, спокоен отдих. Във всяка стая и апартамент можете да ползвате телевизор. Гостоприемните домакини ще ви предоставят за ползване:

<br>* Телефон
<br>* Руум сървиз
<br>* Транспорт
<br>* Гладене

 <p><b>Развлечения и атракции</b> 
В зависимост от интересите и предпочитанията домакините ще организират за вас:

<p>* Риболовни пикници на водоемите в град Брацигово и язовир Батак с улов на шаран, сом, каракуда, бяла риба, костур, червеноперка, кефал, толстолоб, мряна
<p>* Посещения в исторически, етнографски музей и музей на архитектурно-строителната школа на град Брацигово
<p>* Посещение на пещерите “Снежанка” и “Юбилейна”
<p>* Посещение на предприятие за производство на глинени и керамични сувенири с възможност всеки да си направи сувенир саморъчно 
<p>* Пазаруване в града с най-голяма производство на обувки в България–град Пещера
<p>* Дегустация на отбрани вина със самия бог на виното Дионисий
<p>* Събиране и запознаване с диворастящи билки и треви.

 

