<b>Денонощно работещият ресторант „9-и километър”</b> с лятната градина и механа, с пещ, барбекю и камина предлага разнообразни ястия от националната кухня и традиционни родопски специалитети.

<p>Оркестър и балет, често гостуващите попфолк звезди и фолклорни формации вдигат градуса на настроението.

<p>Климатизираната ресторантска зала и механата (а през лятото и градината) с над 400 места са изключително подходящи за сватбени тържества. В екзотичната обстановка – вътре и наоткрито – могат да се съчетаят изнесени граждански и църковни ритуали, а стародавната българска традиция да се преплете със западноевропейската. В ресторант „9-и километър” има достатъчно място за кръшни народни хора и за бурни танци. Тук могат да бъдат поръчани кумско пиле и кумска торта, за гостите да се изпече агънце или прасенце.