<p><b>Hотел Романтика</b>Курорт КОСТЕНЕЦ, област Софийска, 
 <p>От хотела се открива прекрасният пейзаж на рилските планински върхове първенци. Цялата околност предлага на своите гости романтични гледки към невероятни природни красоти.

<p>На 200 м от хотел "Романтика" се намира Костенският водопад, приятно място за разходки и отдих. От курортния комплекс водят началото си туристически маршрути до хижа "Гургулица", хижа "Венетица", връх Белмекен, връх Мусала. В околностите се предлагат условия за язовирен и речен риболов.

<p>Хотел "Романтика" се намира в курорта Костенец, в полите на Рила планина, на 900 м надморска височина, сред гориста местност. От хотела се открива прекрасният пейзаж на рилските планински върхове първенци. До Костенец се пътува с жп транспорт, с автобусни линии от Пловдив и София или с автомобилен транспорт по магистрала "Тракия", от която отклонението за Костенец е 15 км. Разстоянието от София до Костенец е 65 км, от Пловдив - 75 км, с удобни комуникативни връзки. Югозападно, на 25 км от курорта Костенец, се намира Боровец. Придвижването от железопътна гара Костенец до хотел "Романтика" (около 7 км) може да се извърши с маршрутно такси.

<p>Костенец е известен с топлите си минерални води, подходящи за лечение на вътрешни болести и заболявания на опорно-двигателния апарат. През летния сезон функционират плувен басейн с олимпийски размери и детски басейн, и двата с топла минерална вода, намиращи се в близост до хотела. В курортния комплекс целогодишно работи баня с минерална вода, с вани и вътрешни малки басейни.
	

<p>Хотел "Романтика" предлага на своите гости ресторант със 70 места, бар, лятна градина, зала за тихи игри и семинари (с капацитет 30 души), сауна, тенис зала, малък външен басейн, тенис корт, външни маси за тенис, детска площадка. Целият хотел, в това число барът и дневната зала, са свързани с кабелна телевизия с 30 програми.

<p>Хотел "Романтика" разполага със:
<p>-четири двустайни апартамента (самостоятелни спалня и хол), оборудвани с легло спалня (в спалнята) и два разтегателни фотьойла (в хола), подходящи за четирима души

<p>-един тристаен апартамент - две спални и хол, подходящ за четирима възрастни или семейство с две деца

<p>-две стаи с по три легла

<p>-три стаи с двойно легло спалня

<p>-четири стаи с по две легла и два разтегателни фотьойла

<p>-четири стаи с две легла и един разтегателен фотьойл

<p>-Във всички стаи има телевизор и хладилник.

<p>Общият капацитет на хотела е 40 основни места плюс 20 разтегателни фотьойла.
<p>Всички стаи и апартаменти са със самостоятелни санитарни възли, с постоянно течаща топла вода.
<p>Настаняването се извършва след 14 часа, а освобождаването на стаите - до 12 часа.
	

