<p>Живописният път по долината на река Места ни отвежда към невероятно красивия и самобитен район на град Гоце Делчев, обграден от четири планини - Пирин, Родопите, Славянка и Стъргач, на 200 км от гр.София.
<p><b>Хотел « Чинара »</b> се намира в тихото и спокойно с. Огняново - известно с лековитите си минерални извори - сгушено в полите на Родопа по поречието на р. Канина. С девствената си природа, античните римски руини, близостта до архитектурните резервати Ковачевица и Долен, историческите паметници в района, чистия въздух, уют, спокойствие и тишина, Огняново е чудесно място за бягство от стреса и откъсване от ежедневието.
<p>Хотелът е четириетажен.Разполага с десет спални, осем стаи с две или три самостоятелни легла и два апартамента. Всяка стая е със самостоятелен санитарен възел, просторна тераса, хладилник, кабелна телевизия. Във всяка от спалните има възможност за поставяне на допълнително легло.
<p>Към хотела работи ресторант. А в топлите дни се отваря и летен ресторант-градина, разположен сред много цветя, зеленина и прохладата на вековен чинар.
<p>Хотелът е подходящ за целогодишен отдих. Особено е удобен за настаняване на групи по време на ученически екскурзии, експедиции, спортен лагер, зелено училище, приятелски и семейни компании.
