<p>В дебрите на Балкана между Търново и Габрово сгушено сред вековни дървета и приказни легенди се намира средновековното село Боженци, основано отпреди повече от 700 години.
<p>Сред искрящо чист въздух, омайна тишина и величествена природа, сред билки и цветя се белеят уникалните боженски къщички, покрити с каменни плочи и изпълнени с уюта и топлината запазени от поколенията българи живели тук векове наред.
<p>В сърцето на Боженци се намира <b>СТЕФАНИНА КЪЩА</b>, която е свързана с един от най-старите родове в Боженци - Парлапановия род. Къщата е запазила изцяло боженските традиции и създава изключителен уют и удобства за гостите си.
<p>В къщата има 5 /пет/ двойни стаи за 10 /десет/ човека, 4 /четири/ от тях са с големи King size спални, а петата с 2 /две/единични легла.
Стаите са обзаведени с масивни старинни мебели от тиково дърво, които създават неповторима атмосфера и чувство за връзка с местните традиции. Всички стаи имат LCD телевизор с цифров сателитен сигнал и са добре отоплени с конвенторни радиатори. <p>Всяка стая има собствена баня и тоалетна с душ кабина, инфраред отопление и сешоар. Всяка стая има свое име, отразяващо характера и местоположението й: Одаята с чардака, Каменната соба, Одаята под черешата, Собата под ореха, Ъгловатата одая, Одаята с огнището, миндерите и кухнята. Къщата има резервен водоизточник и при спиране на водата в селото автоматично се включва собственото водоподаване.
