Една от основните цели на РАДИО СИОН е запознаването на слушателя с богослужебни последования и молитвени чинове, осъществявани в православната Църква. В програма СИОН ще звучат песнопения изпълнявани по време на различни православни богослужебни последования. Но най - вече чрез литургичното направление слушателят ще има възможност да изгради комплексен образ, даващ му актуална представа за това което всъщност се случва в храма. Тези предавания няма да бъдат единствено звукова илюстрация на последованията от православният богослужебен кръг, но ще имат и свое практическо приложение. Всеки православен християнин, по - малко или повече религиозен, както и тези, които изпитват молитвени потребности, но моментно нямат възможност да ги удовлетворят в храма, биха намерили частична утеха в програмите на литургичния отдел. В никакъв случай тези предавания не биха заместили същинските църковни последования, осъществявани в православния храм, но ще позволят на християнина - слушател да се пренесе мислено в храма и ще допринесат за духовното му единение с „тялото" на Вселенската Православна Църква