<p><b>Семеен хотел Скандалото</b> представлява реставрирана възрожденска къща от края на XIX век. Архитектурата е запазена, като при реставрацията са използвани естествени материали – камък и дърво.Към къщата е имало абаджийница, която сега е преустроена в механа с 30 места, а оборите за животните и плевнята са преоборудвани в спални помещения. Има уютен вътрешен двор, който се използва за почивка и хранене през лятото.
<p>Хотелът предоставя 2 апартамента и 8 самостоятелни стаи. 6 от стаите са с 2 легла, а 2 са с 3 стационарни легла – предназначени за семейство с малко дете. Единият апартамент е с две самостоятелни стаи с по две легла свързани с антре, а другият предлага за ползване спалня и хол. Общ капацитет – 24 легла, като има допълнителна възможност за 3 разтегателни кресла. Има два чардака предназначени за отдих, тихи игри и занимания.
<p>Всички стаи са с локално парно и самостоятелен санитарен възел, както и телевизор с кабелни програми.
<p>Хотелът притежава сертификат на PAN PARKS /виж www.panparks.org /, и сертификат «зелена къща» на ECEAT /виж www.baatbg.org /, бронзова марка за качество на АВТЕНТИЧНА БЪЛГАРИЯ /виж www.vegaalliance.org /, определен е от асоциациа «Стара планина» за най-добър ваканционен семеен хотел за 2006 година /виж www.staraplanina.org /.  
