Къщата се намира в централната част на града и е на 7 минути от Морската гара на Балчик. Тя е напълно ремoнтирана и преустроена като туристически обект с четири самостоятелни стаи, всяка от които с отделен вход и санитарен възел. Кухненският бокс е обзаведен с всичко необходимо за приготвяне на храна със собствени продукти на почиващите. Дворът е терасовиден, ограден, с паркомясто и чудесно барбекю. Можете да пазарувате от магазините на минути от къщата, да се разхождате вечер по романтичните улици на Белия град, да сте в спокойна и сигурна обстановка. Пощата, поликлиниката, църквата, автогарата - всичко е на крачки от вас. Стара асма, огромна кайсия и декоративни храсти радват окото. Леглата са разпределени така: в първата стая - спалня и едно единично легло, във втората - три единични легла, в третата - две легла, четвъртата е с три легла и възможност за едно допълнително. Тази стая е свързана с кухненския бокс.
