Комплекс "Гамартата" се намира на 7 км на юг от Созопол, непосредствено преди ваканционно селище "Дюни". Разположен в прохладна горичка той разкрива неповторими изгледи към морето и планината. Спокойствието и тишината Ви предоставят възможност за една незабравима почивка. Комплексът разполага с басейн, а за любителите на морето - само на 200 м е плажът, със златист пясък и кристална вода. Ако сте решили да спортувате или забавлявате, комплекса предлага тенис на корт, билярд, тенис на маса. Неповторими преживявания ще Ви предложи морската разходка с лодка, риболов на черноморска и сладководна риба или пикник сред природата. Непременно трябва да опитате и кухнята на "Гамартата". Ще Ви бъдат предложени вкусни "домашни" гозби от българската и руска кухня, както и винаги прясна риба.<p>
<br>Комплекс "Гамартата" разполага с 26 стаи с две легла, 1 стая с 3 легла, 6 двустайни апартамента и 2 тристайни апартамента. По желание на гостите 17 от двойните стаи могат да стават с 3 легла. Всички стаи са обзаведени с естествени материали в битов стил и във всяка има телевизор и хладилник.<p>
<br>Ресторантът е обзаведен в битов стил и разполага с общо 80 места, повечето от които разположени на прохладна тераса сред изобилие от зеленина. Предлагат се различни специалитети от българската и руска кухня, винаги прясна и вкусно приготвена черноморска риба. По предварителна заявка в специалната зидана пещ се пекат прасенца, агнета и ярета.
По желание и предварителна заявка вечерта може да Ви разнообрази богата фолклорна програма с много танци и музика.
<hr> 