<p>Винария БОВИН
македонски шампион от 1998 година<p>

<br>Основана през 1998 година, като първата частна винарна в Македония, винарна БОВИН в Неготино постепенно се разраства, за да достигне обща годишна производителност от 1 000 000 бутилки вино. Под ръководството на професионалния мениджърски състав на винарната, тази амбициозна цел беше достигната през 2001 година. Качествено водената стратегия на БОВИН, целеща се в крайните потребители на вътрешния пазар, се отплати десетократно с дивиденти във вид на растящ износ. Вината на БОВИН сега могат да се намерят в Европа, Северна Америка и Азия.
<p>БОВИН притежава 25 хектара първокачествени лозя във винарския регион Тиквеш, Македония. Районът Тиквеш има приблизително 11 000 хектара лозя, което представлява около 1/3 от цялата винопроизводителна площ на Македония. Това е най-сухата местност на Балканския полуостров с сумарна годишна температура 5300° С – 5500° С и валежи 500-600 л/кв. м. Максималната дневна температура през юли и август е обикновено около 40° С. С дълбоко обработваемия си слой, плодородните почви подхранват гроздето с постоянен приток на вода. Нежни северни ветрове осигуряват естествена защита от лишейните болести. 
<p>Вината на БОВИН се произвеждат от гроздови зърна, събирани от отбрани лозя, които не са изкуствено напоявани, а са използвани природносъобразни лозарски методи. Това, заедно с внимателно контролираната ферментация и модерно оборудване за производство, превръщат тези вина в едни от най-специалните и високоценени вина на република Македония. Белите вина, произвеждани от БОВИН са Бял Совиньон/Sauvignon Blanc, Рейн Ризлинг/Rhein Riesling, Шардоне/Chardonnay, Симфония/Symphony и Мускат Фронтинян/Muskat Frontignan, а червените вина са истинско Черно Пино/Pinot Noir, Каберне Совиньон/Cabernet Sauvignon, Мерло/Merlot и Вранец/Vranec, а специалитетните смесени вина са Венера/Venus, Александър/Alexandar, Дисан/Dissan, Дарон/Daron и Премиер/Premier, както и виното розе – Хермес/Hermes.
<p>Винарна БОВИН е спечелила няколко местни и международни награди, които показват качествата на вината. Най-важните постижения на винарната включват наградите спечелени на панаира “Храни и вина” в Копенхаген, Дания, през 2000 година, където Пино Ноар е обявено за абсолютен победител – Голямата награда/Grand Prix, в състезание с вина от целия свят. През 2002 и 2003 година Шардоне на БОВИН спечели бронзовите медали на състезанието “Шардоне на света”, проведено в замъка Раватис в Бургундия, Франция. В последните 7 години БОВИН е удостоявана със 63 медала в най-голямото състезание в Македония – АгроЕкспо (Скомеза) Скопие, включително най-ценната награда – ШАМПИОН.
<p>Дисан/Dissan

<br>Дисан е специално селектираният Вранец на БОВИН. Едно от най-високо ценените вина от Македония, специалният Вранец на БОВИН е пълнокръвно червено вино с наситен рубинено-пурпурен оттенък. Букетът е сложно съчетание на силни червени и горски плодове. Завършващ със сладки и плодови аромати, вкусът на Дисан е фин, плътен и завършен. Виното е перфектно допълнение към грил или печено месо.

<p>Каберне Совиньон/Cabernet Sauvignon

<br>Каберне Совиньон на  БОВИН е качествено червено вино с брилянтен рубинен цвят. Това силно-ароматично вино има нюанси на билки, къпини и череши. Каберне Совиньон на БОВИН върви добре с дивеч, свински котлети, меса на грил и е отлично с тежки сирена.

<p>Черно Пино/Pinot Noir

<br>Пино Ноар на БОВИН е обаятелно сухо червено вино с възбуждащ аромат и наситен червен цвят. Букетът напомня за горски плодове, ягоди, теменужки и нотка на пръст. (това си е така, буквално “нотка на земя”) Вкусът е сух, мек и плодов с приемлив примес на танин. Сервирано на стайна температура с агнешко, телешко, дивеч или месо на грил виното се съживява. Черното Пино на БОВИН върви прекрасно и с леки сирена.

<p>Премиер/Premier

<br>Премиер е уникално полусладко Каберне Совиньон, произвеждано само от БОВИН. Добити от екологично отглеждано хълмово лозе, което не е изкуствено напоявано, зърната грозде за Премиер са внимателно подбирани от най-последната реколта. Изключително ниските добиви (2400 кг от хектар) и висока зрялост на плода (28% захар) дават на това изключително вино изобилно присъствие на алкохол и суха есенция. Премиер е с наситен червен цвят и съблазнителен сложен аромат на стафиди, грозде и мед. Със завършен и богат усет в устата, това специално вино има вкус на нектар и насладително плодово отзвучаване. Сервирано съвсем леко охладено, Премиер може да бъде един самостоятелен десерт или като допълнение към бисквити или фини сладкиши. То е истински елексир на живота.

<p>Дарон/Daron

<br>Дарон бил богът на здравето за древните македонци. Дарон на БОВИН е смеска от Мерло, Каберне Совиньон и Вранец. С наситен пурпурен цвят и с букет, в който преобладават червени и горски плодове. Допълващ билковия и плодов аромат на виното, вкусът е сложен, плътен и богат. Най-добро е, ако си сервира при стайна температура с печено свинско, телешко или месо на грил.

<p>Мерло/Merlot

<br>Отбраното Мерло на БОВИН е сухо, червено вино със силно наситен пурпурен цвят, който загатва за младия и потаен характер на виното. Букетът е оживен с нюанси на череши, горски плодове, рози и сливи. Вкусът му е завършен и богат, с обилен танин. Мерло БОВИН допълва всичко от зелени зеленчуци до свинско.

<p>Вранец/Vranec

<br>Вината направени от червеното грозде Вранец са най-популярните местни вина в Македония. Вранец на БОВИН е сух с наситен рубинено-пурпурен цвят. Червени и горски плодове преобладават в наситения букет. Нежно, плътно и завършено, това вино е балансирано със стегната структура и типичните разнообразни напомнящи сладка аромати. Типично македонско по природа, Вранец на БОВИН се сервира с цялата гама на разнообразната национална кухня – от доматена салата и месо на грил, до зрели сирена.

<p>Венера/Venus

<br>Венера на БОВИН е смесица от Вранец и Мерло. Цветът му е наситено червеникаво-пурпурен. Отличният букет е богат на нюанси на червени и горски плодове. Чудесният аромат и много балансирания, дълготраен вкус, който е деликатен, плътен, завършен и свеж, правят Венера идеално допълнение към печено свинско, телешки котлети и пикантни сирена.

<p>Александър/Alexandar

<br>Александър е едно върховно сухо червено вино на БОВИН. То е собствена патентована смесица от Мерло, Каберне Совиньон и Вранец. Цветът му е наситено пурпурен. Букетът е пълен с червени и горски плодове, с чудесен сложен аромат и един богат и плътен вкус. Неговите билково-плодови нюанси правят това вино незабравимо. Александър е най-добре сервирано при стайна температура с говеждо, свинско печено, телешко и меса на грил.

<br>Шардоне/Chardonnay

<br>Шардоне на БОВИН е качествено сухо бяло вино с нюанси на тропически плодове. С бледожълт оттенък, това хармонично и пивко вино притежава невероятен сбор от аромати. Вкусове на масло, препечен хляб, ванилия и дърво се откриват лесно в Шардоне Бовин. Вкусът е деликатен и плътен. То е един отличен компаньон към бели сирена, риба, морски деликатеси и птици. Това отлично вино е най-добро, когато се сервира леко охладено.

<p>Совиньон/Sauvignon

<br>Совиньон на БОВИН е чудесно сухо бяло вино със силни плодови и билкови аромати. Бледожълто с нотки на зелено, виното има отличен букет с нюанси на зелена ябълка, плодове и трева. Свежият вкус на БОВИН Совиньон напомня на ябълки. Това отлично вино е най-добре сервирано леко охладено с пилешко, риба, морски дарове и особено със сирена.

<p>Райн Ризлинг/Rhein Riesling

<br>Непогрешимият плодов аромат на Райн Ризлинг на БОВИН е типичен с разнообразието си и притежава отличителна зелена жилка. Отличният букет на виното, който е свеж и плодов, смесен с нюанс на цветя, отзвучава красиво с деликатна киселост в края. Вкусът е сух и свеж, с прасковени и кайсиеви тонове. Най-добро е, ако се сервира изстудено с леки меса и морска храна.

<p>Симфони/Symphony

<br>Симфони на БОВИН е една освежаваща суха смес от Ризлинг и Совиньон. Жълтозелено на цвят, Симфони е изпълнено с плодови и дървесни тонове. Това е много хармонично, леко и деликатно вино. Най-добро е, ако се сервира леко охладено. Симфони подхожда отлично на пикантни сирена, леки меса, морски дарове и към рибни и месни ястия в леки сосове.

<p>Хермес/Hermes

<br>Полусладкото розе Хермес на БОВИН е хармонично, леко и пивко вино, богато на аромати на тропически плодове. Вкусът е деликатен, завършен и съблазнителен. Хермес върви прекрасно с бели сирена, риба, морски дарове и птици.Може да съпровожда студени закуски, салати и студени месни ястия или рибни и месни ястия в леки сосове. Това интригуващо вино е най-добро, когато се сервира леко охладено.

<p>Мускат Фронтинян/Muskat Frontignan

<br>Гроздето за Мускат Фронтинян на БОВИН идва от склоновете на планината Козув. Височината от 680 метра, северозападното изложение и напълно естествения терен позволяват на гроздето за това изключително вино да расте без нужда от химическа защита. Сложен и изтънчен, ароматът на Мускат Фронтинян на БОВИН е много привлекателен и напомнящ за много плодови миризми. Вкусът е дълготраен и балансиран, с нюанси на бъз и ябълка. Мекият завършек допълва много равния вкус. Сервирано охладено, това полусухо вино се препоръчва както като добавка към прости десерти, така и като аперитив с морски дарове или зрели сирена.

<p>Бренди Бовин/Bovin Brandy

<br>Естествено отлежалото Бренди на БОВИН е произведено от много видове грозде, при специална ферментация, без присъствие на апикална микрофлора. След ферментацията то се дестилира бързо без възможност за вкисване на смачканото грозде. Дестилацията се осъществява в класически казани използвани от векове. Това Бренди е смес от 3 и 4-ри дестилата в определени съотношения, като полученото се съхранява 6 месеца в дървени дъбови бъчви.

